Document ID: 32000R0744

Kommissionens forordning (EF) nr. 744/2000
af 10. april 2000
om ændring af forordning (EØF) nr. 32/82 om fastsættelse af betingelserne for ydelse af særlige eksportrestitutioner for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 33, stk. 12, og
ud fra følgende betragtninger:
(1) I Kommissionens forordning (EØF) nr. 32/82(2), senest ændret ved forordning (EF) nr. 2326/97(3), fastsættes betingelserne for ydelse af de særlige eksportrestitutioner til oksekød.
(2) På grund af en redaktionel fejl bortfaldt sidste punktum af artikel 2, stk. 2, andet afsnit, ved sidste ændring af forordning (EØF) nr. 32/82 ved forordning (EF) nr. 2326/97. Dette punktum må genindsættes i teksten med virkning fra 3. december 1997, hvor forordning (EF) nr. 2326/97 træder i kraft.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Følgende punktum indsættes i artikel 2, stk. 2, andet afsnit i forordning (EØF) nr. 32/82:"De kompetente myndigheder kan dog tillade, at varerne emballeres, hvis den identifikation af hvert enkelt produkt, der omhandles i artikel 3, andet afsnit, forbliver synlig.".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 3. december 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. april 2000.

Labels: 3
17